Ir-Regolament tal-Kummissjoni (KE) Nru 474/2002
tal-15 ta’ Marzu 2002
li jemenda r-Regolament (KE) Nru 20/2002 li jistabbilixxi regoli ta’ applikazzjoni tar-reġimi speċifiċi ta’ provvisti għar-reġjuni l-aktar imbegħda introdotti mir-Regolamenti tal-Kunsill (KE) Nru 1452/2001, (KE) Nru 1453/2001 u (KE) Nru 1454/2001
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1452/2001 tat-28 ta’ Ġunju 2001 li jġib miżuri speċifiċi rigward ċerti prodotti agrikoli favur l-ex kolonji Franċiżi, li jemenda d-Direttiva 72/462/KEE u li jirrevoka r-Regolamenti (KEE) Nru 525/77 u (KEE) Nru 3763/91 (Poseidom) [1], u b’mod partikolari l-Artikolu 22,
Wara li kkunsidrat ir-Regolament tal-Kunsill (KE) Nru 1453/2001 tat-28 ta’ Ġunju 2001 li jwassal għal miżuri speċifiċi rigward ċerti prodotti agrikoli favur l-Azores u Madeira u li jirrevoka r-Regolament (KEE) Nru 1600/92 (Poseima) [2], u b’mod partikolari l-Artikolu 34,
Billi:
(1) Għal raġunijiet tekniċi u sabiex jiġi assigurat kontroll xieraq tar-reġim speċifiku ta’ provvisti għall-Azores u Madeira matul il-perijodu transitorju li jiskadi nhar it-30 ta’ Ġunju 2002, l-awtoritajiet Portugiżi talbu li d-disposizzjonijiet partikolari jkunu applikabbli għall-preżentazzjoni tat-talbiet taċ-ċertifikati u għall-perijodu ta’ validità tagħhom. Hemm lok li din id-domanda tiġi aċċettata u li tiġi limitata t-talba ta’ ċertifikati għall-ewwel ħamest ijiem tax-xogħol ta’ kull xahar u li jiġi ffissat it-term ta’ validità taċ-ċertifikati sa l-aħħar tat-tieni xahar wara dak tal-ħruġ tiegħu. Jaqbel li dawn id-disposizzjonijiet jibdew jgħoddu mill-ewwel ta’ April 2002.
(2) Żball materjali jidher fl-Artikolu 30, it-tieni inċiż tat-tieni paragrafu, tar-Regolament tal-Kummissjoni (KE) Nru 20/2002 [3]. Bħala riżultat ta’ dan l-iżball, diffikultajiet ta’ applikazzjoni jistgħu jinħolqu fit-twettiq tar-reġim speċifiku ta’ provvisti matul il-perijodu transitorju bejn l-ewwel ta’ Jannar u t-30 ta’ Ġunju 2002 mogħti lill-ex kolonji Franċiżi, Azores u Madeira. Hemm lok li dan l-iżball jiġi rranġat u li ssir l-eżekuzzjoni korretta ta’ l-operazzjoni ta’ ħruġ ta’ ċertifikati matul il-perijodu transitorju msemmi.
(3) Il-miżuri maħsuba f’dan ir-regolament huma konformi ma’ l-opinjoni tal-kumitati ta’ ġestjoni kollha konċernati,
ADOTTA DAN IR-REGOLAMENT:
L-Artikolu 1
Ir-Regolament (KE) Nru 20/2002 hu emendat kif ġej:
1. Fl-Artikolu 29, il-paragrafu li ġej hu miżjud:
"3. Sat-30 ta’ Ġunju 2002, id-disposizzjonijiet li ġejjin jgħoddu għall-Azores u Madeira:
(a) it-talbiet għaċ-ċertifikati huma ppreżentati fl-ewwel ħamest ijiem tax-xogħol ta’ kull xahar u ċ-ċertifikati huma maħruġa fl-ewwel ħamest ijiem tax-xogħol ta’ wara;
(b) iċ-ċertifikati huma validi matul ix-xahrejn ta’ wara l-ħruġ tagħhom."
2. Fl-Artikolu 30, it-tieni inċiż tat-tieni paragrafu hi mibdula mat-test li ġej:
"- L-Artikoli 4, 5, 7, u 9 u l-Artikolu 10(1) u l-Artikoli 11, 13, 14, 15, 26 u 27 ma jgħoddux għall-ex kolonji Franċiżi, l-Azores u Madeira ħlief mill-ewwel ta’ Lulju 2002 ’il quddiem."
L-Artikolu 2
Dan ir-Regolament jidħol fis-seħħ l-għada tal-pubblikazzjoni fil-Ġurnal Uffiċjali tal-Komunitajiet Ewropej.
Id-disposizzjonijiet ta’ l-Artikolu 1(1) huma applikabbli mill-1 ta’ April 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Marzu 2002.